

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. január 31.-i rendes ülésére**

**Napirend tárgya:**

**Szociális Bizottsági tagság megszűnése**

**A napirendet tárgyaló ülés dátuma**: **2022. 01.31.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Magyarország helyi önkormányzatairól szóló 2011. évi CLXXXIX. törvény 44. §-a, valamint Telki község Képviselő-testülete és szervei Szervezeti és Működési Szabályzatáról szóló [20/2019.(X.28.)](https://www.telki.hu/docs/e-hivatal/rendeletek/igazgatasi/20-2019.%28X.28.%29%20Or.%20rendelet%20SZMSZ_uj_fuggelek.pdf) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:** Nincsenek

**4. Tényállás bemutatása:**

Jokó Attila a Szociális Bizottság tagja 2022.január 1-én kelt nyilatkozatában bejelentette, hogy lemond bizottsági tagságáról, melyet azzal indokolt, munkahelyet váltott és amiatt a tisztségből eredő kötelezettségeit nem tudja teljesíteni a továbbiakban.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a bizottsággal és annak tagságával kapcsolatban az alábbiak szerint rendelkezik:

*„57. § (1) A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.*

*A száz főt meg nem haladó lakosú településen a bizottsági feladatokat a képviselő-testület látja el. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja.*

*A bizottság tagjává nem önkormányzati képviselő tag is választható.*

*A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.*

*58. § (1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.*

*(2) A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.*

*(3) A bizottság elnöke, tagja e megbízatásáról írásban lemondhat. A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata.”*

Telki község Önkormányzat Képviselő-testületének Szervezeti és Működési Szabályzatáról szóló 20/2019. (X.28) önkormányzati rendelet 46. § (1) bekezdésének 1. pontja alapján a Szociális Bizottság 3 fő képviselőből + 2 fő nem képviselőből (összesen 5 fő) áll.

A lemondás miatt a bizottsági tagság megüresedett, új bizottsági tagot jelenleg nem tudok javasolni a képviselő-testületnek. Bízom benne, hogy az elkövetkező ülések valamelyikére sikerül a megüresedett bizottsági tagságot kiegészíteni.

Telki, 2022. január 25.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2022. (I. ) számú Önkormányzati határozata**

**Szociális Bizottsági tagság megszűnése**

Telki község Önkormányzat tudomásul veszi Jokó Attila a Telki község Önkormányzat képviselő-testület Szociális Bizottság külső bizottsági tagjának 2021.01.01. hatállyal történő lemondását a bizottsági tagságról.

Határidő: azonnal

Felelős: Polgármester